CELEX: 62017TN0580
Language: mt
Date: 2017-08-24 00:00:00
Title: Kawża T-580/17: Rikors ippreżentat fl-24 ta’ Awwissu 2017 – Karp vs Il-Parlament

201711170381555942017/C 412/475802017TC41220171204MT01MTINFO_JUDICIAL20170824323322Kawża T-580/17: Rikors ippreżentat fl-24 ta’ Awwissu 2017 – Karp vs Il-Parlament
 ---documentbreak--- C4122017MT3220120170824MT0047322332Rikors ippreżentat fl-24 ta’ Awwissu 2017 – Karp vs Il-Parlament
   (Kawża T-580/17)2017/C 412/47Lingwa tal-kawża: l-Ingliż
      Partijiet
   
   
      Rikorrent: Kevin Karp (Brussell, il-Belġju) (rappreżentanti: N. Lambers u R. Ben Ammar, avukati)
   
      Konvenut: Il-Parlament Ewropew
   
      Talbiet
   
   
            —
         
         
            tannulla d-deċiżjoni tal-awtorità mogħtija s-setgħa tikkonkludi l-kuntratti ta’ impjieg għall-grupp EFDD fi ħdan il-Parlament Ewropew li kklassifikat lir-rikorrenti fil-grupp ta’ funzjonijiet II, grad 4, skala 1, filwaqt li tafdah b’kompiti konsultattivi konsistenti mal-funzjoni ta’ kategorija ta’ remunerazzjoni tal-grupp IV sat-tmiem tal-kuntratt tal-impjieg tiegħu fil-11 ta’ Novembru 2016;
         
      
            —
         
         
            tordna l-ħlas lir-rikorrent ta’ kumpens għad-danni materjali u morali allegatament subiti minnu, inklużi danni għal allegat telf ta’ opportunità li jiġi rreklutat wara t-tmiem tal-kuntratt ta’ impjieg tiegħu.
         
      
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
            1.
         
         
            L-ewwel motiv jallega ksur tal-Artikolu 80 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea.
            
                     —
                  
                  
                     Ir-rikorrent jallega li ngħata skala salarjali korrispondenti għall-grupp ta’ funzjonijiet I għall-ewwel kuntratt tiegħu u fil-qiegħ tal-grad għall-grupp ta’ funzjonijiet II għat-tieni kuntratt ta’ impjieg li ġie propost lilu, filwaqt li l-maġġoranza kbira tal-kompiti fdati lilu fil-kuntest tal-ewwel u tat-tieni kuntratt ta’ impjieg tiegħu kienu kompiti amministrattivi u konsultattivi.
                  
               
      
            2.
         
         
            It-tieni motiv, jallega ksur tal-Artikolu 82 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea.
            
                     —
                  
                  
                     L-Artikolu 82 tar-Kondizzjonijiet tal-impjieg applikabbli għall-aġenti l-oħra tal-Unjoni Ewropea jipprevedi li membru tal-persunal bil-kuntratt għandu jiġi impjegat fil-grupp ta’ funzjonijiet IV jekk huwa jkun jista’ jagħti prova ta’ livell ta’ edukazzjoni li jikkorrospondi ma’ studji universitarji konklużi ta’ mill-anqas tliet snin iċċertifikat b’diploma jew taħriġ professjonali ta’ livell ekwivalenti. Ir-rikorrent issodisfa dawn il-kriterji u l-kategorija salarjali tiegħu kellha tiġi aġġustata b’mod korrispondenti.
                  
               
      
            3.
         
         
            It-tielet motiv, jallega abbuż ta’ drittijiet li jirriżulta minn użu suċċessiv ta’ kuntratti xogħol għal żmien determinat
            
                     —
                  
                  
                     Ir-rikorrent jallega abbuż ta’ drittijiet mill-Awtorità tal-Ħatra fl-għażla ta’ kuntratti proposti lilu u, speċjalment, fid-deċiżjoni tagħha li ma ġġeddidtx il-kuntratt ta’ impjieg tiegħu jew toffrilu kuntratt permanenti.
                  
               
      
            4.
         
         
            Ir-raba’ motiv jallega użu ħażin ta’ poter tad-deċiżjoni li ma jiġġeddidx il-kuntratt tar-rikorrent.
            
                     —
                  
                  
                     Ir-raġunijiet għan-nuqqas ta’ tiġdid tal-kuntratt ta’ impjieg tar-rikorrent ma humiex raġonevolment iġġustifikati u jikkostitwixxu użu ħażin tal-poter li jiġġustifika talba għad-danni.
                  
               
      
            5.
         
         
            Il-ħames motiv jallega telf ta’ opportunità li jiġi rreklutat.
            
                     —
                  
                  
                     Ir-rikorrent inżamm fl-għama fir-rigward tal-possibbiltà ta’ tiġdid tal-kuntratt tiegħu. Huwa qatt ma rċieva deċiżjoni adegwata mill-Awtorità tal-Ħatra u ma setax jorganizza t-tluq tiegħu u pereżempju jitlob impjieg mill-ġdid jew iressaq applikazzjoni għal pożizzjoni oħra.